Thorens

Η Thorens είναι ελβετική εταιρεία κατασκευής ηχητικού εξοπλισμού υψηλής πιστότητας (Hi-Fi). Ιστορικά, ξεκίνησε με την κατασκευή φωνογράφων, ενώ στη συνέχεια και μέχρι σήμερα δραστηριοποιήθηκε στην κατασκευή αναλογικών πικάπ δίσκων βινυλίου και πιο πρόσφατα ενισχυτών.

 Το 1883 ιδρύθηκε η Thorens στο Σαιντ Κρουά (Ste-Croix) της Ελβετίας. Αρχικά κατασκεύαζε μουσικά κουτιά και ρολόγια, ενώ από το 1903 άρχισε την κατασκευή φωνογράφων τύπου Edison. Το 1928 κατασκεύασε το πρώτο ηλεκτροκίνητο πικάπ. Στις δεκαετίες 1950 και 1960 κατασκεύασε μερικές σειρές πικάπ, οι οποίες ακόμη και μέχρι σήμερα θεωρούνται ως υψηλής ποιότητας και είναι πολύ δημοφιλείς στους ασχολούμενους με το είδος. Το 1993 άρχισε η παραγωγή τμημάτων πικάπ Hi-End στην Πολωνία και το 1994 παρουσίασε τη σειρά "Consequence". Το 1995 άνοιξε το Thorens Laboratory στο Βερολίνο, κατευθύνοντας την παραγωγή σε RDS radio και CD players. Το Δεκέμβριο του 2000 η εταιρεία κήρυξε πτώχευση στη Γερμανία. Το 2002 δημιουργήθηκε στην Ελβετία η Thorens Export Corporation Ltd για την επανενεργοποίηση της εταιρικής μάρκας. Σήμερα, τα δικαιώματα του ονόματος κατέχονται από τη Thorens Holding AG στη Βασιλεία. Η εταιρεία συνεχίζει την παραγωγή μοντέρνων αναλογικών πικάπ υψηλής ποιότητας. Το 2003 κάτω από την ονομασία "New Line" παρουσιάστηκαν νέα προϊόντα (σειρά 800), υψηλής μάζας, εντελώς διαφορετικής φιλοσοφίας από τα παλαιότερα μοντέλα. Το 2004 κυκλοφόρησαν τα υψηλής μάζας TD 2010 και TD 2030), καθώς και τα φθηνότερα TD 170-1, TD 190-1 και TD 240. Το 2005 παρουσίασε πάλι το μοντέλο TD 350 με υποσασί (συνδυασμός υποσασί και μάζας). Αργότερα ακολούθησε το μοντέλο 550, με βάση την ίδια τεχνολογία, αλλά μεγαλύτερο βραχίονα 12 ιντσών. Παράλληλα κυκλοφόρησαν ο μονοκάναλος ενισχυτής ισχύος TEM 3200, ο προενισχυτής TEP 3800 και ο ενισχυτής κεφαλής TEP 302 (όλα παράγονται στη Γερμανία). Το μοντέλο πικάπ TD 309 έλαβε EISA Award "Best Product 2011/2012", ενώ το 2013 ακολούθησαν τα μοντέλα TD 206 και TD 209. Το 2014 παρουσιάστηκε το βασικό μοντέλο TD 203. Basel,Switzerland 4304 (Thorens Holding AG) Kaiseraugst, Switzerland (Thorens Services) Giebenach, Switzerland (Thorens Export Company - HQ) TD 124: Στουντιακή επαγγελματική χρήση, με οδήγηση ιμάντα τριβής (1957) TD 150: Το πρώτο πικάπ Thorens με ανηρτημένο υποσασί (1965) TD 125: Ο διάδοχος του TD 124 με ηλεκτρονικά ελεγχόμενη μετάδοση κίνησης με ιμάντα (1968) TD 126: Ο διάδοχος του TD 125 με διάφορες αυτόματες λειτουργίες (1974) TD 115: Απλούστερη ημι-επαγγελματική έκδοση του TD 126 (1978) TD 160: Ο διάδοχος του TD 150, το βασικό μοντέλο μιας ολόκληρης γενιάς (1982) TD 280: Ελαφρύ πικάπ με ιμάντα, χωρίς υποσασί (1988) TD 320: Το πρώτο πικάπ Thorens με υποσασί και φυλλοειδή ελατήρια ανάρτησης, αντί κωνικών (1984) TD 520: Μεγάλο πικάπ με υποσασί και φυλλοειδή ελατήρια, για μεγάλους βραχίονες μήκους 12 ιντσών (1985) TD 524: Ημι-επαγγελματικό, εξοπλισμένο με διάφορες αυτόματες λειτουργίες οδήγησης με βάση το EMT 938 με άμεση κίνηση για τα στούντιο και τα νυχτερινά κέντρα (1982) TD 2001: Βελτιωμένη έκδοση με βάση τη σειρά TD 320 (1989) Phantasie: Σχεδιαση με βάση το TD 320, με διαφανές ακρυλικό σασί (πλίνθο) Concrete: Σχεδίαση με τσιμεντένιο σασί (1988) Reference: Σχεδίαση «Super Drive", που αναπτύχθηκε ως μια πλατφόρμα μετρήσεων και ως αντικείμενο επίδειξης (1979) Prestige: Σχεδίαση «Super Drive", για τον εορτασμό της 100ης επετείου της εταιρείας (1983) TD 850: Σχεδίαση μάζας, εκπρόσωπος της νέας γενιάς συσκευών (2007) TD 350: Νέα σχεδίαση πικάπ με υποσασί, φυλλοειδή ελατήρια και εξωτερικό ιμάντα τριβής (2005) TD 309: Μοντέρνας σχεδίασης πικάπ με υποσασί και το δικό του βραχίονα Thorens TP 92 (2011) TD 206 / TD 209: Πικάπ με τον νέο βραχίονα Thorens TP 90 (δεν πρέπει να συγχέεται με τον βραχίονα TP 90 που αναπτύχθηκε στα τέλη της δεκαετίας του 1980) (2013) Η ιστορία της Thorens Επίσημη ιστοσελίδα EMT Plattenspieler (Γερμανικά) (Αγγλικά) The Thorens 'Excelda' portable gramophone: 360° rotatable view of a machine held at the British Library